CELEX: 62021CN0447
Language: el
Date: 2021-07-20 00:00:00
Title: Υπόθεση C-447/21 P: Αναίρεση που άσκησε στις 20 Ιουλίου 2021 ο Petrus Kerstens κατά της διατάξεως που εξέδωσε το Γενικό Δικαστήριο (έβδομο τμήμα) στις 17 Μαΐου 2021 στην υπόθεση T-672/20, Kerstens κατά Επιτροπής

25.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 431/8
            
         
      Αναίρεση που άσκησε στις 20 Ιουλίου 2021 ο Petrus Kerstens κατά της διατάξεως που εξέδωσε το Γενικό Δικαστήριο (έβδομο τμήμα) στις 17 Μαΐου 2021 στην υπόθεση T-672/20, Kerstens κατά Επιτροπής
      (Υπόθεση C-447/21 P)
      (2021/C 431/06)
      Γλώσσα διαδικασίας: η γαλλική
      
         Διάδικοι
      
      
         Αναιρεσείων: Petrus Kerstens (εκπρόσωπος: C. Mourato, avocat)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Ο αναιρεσείων ζητεί από το Δικαστήριο:
      
                  —
               
               
                  να αναιρέσει τη διάταξη του Γενικού Δικαστηρίου της 17ης Μαΐου 2021, Kerstens κατά Επιτροπής (T-672/20)·
               
            
                  —
               
               
                  να κρίνει παραδεκτή την προσφυγή·
               
            
                  —
               
               
                  σε περίπτωση που κρίνει ότι η υπόθεση δεν είναι ώριμη προς εκδίκαση, να αναπέμψει την υπόθεση ενώπιον του Γενικού Δικαστηρίου προκειμένου αυτό να αποφανθεί επί της ουσίας·
               
            
                  —
               
               
                  να επιφυλαχθεί ως προς τα δικαστικά έξοδα.
               
            
         Λόγοι αναιρέσεως και κύρια επιχειρήματα
      
      Oι τέσσερις λόγοι αναιρέσεως αφορούν το παραδεκτό της προσφυγής που άσκησε ο αναιρεσείων σε πρώτο βαθμό.
      Με τον πρώτο λόγο αναιρέσεως, ο αναιρεσείων υποστηρίζει ότι το Γενικό Δικαστήριο, κρίνοντας απαράδεκτη την προσφυγή ακυρώσεως κατά των αποφάσεων της 20ής και της 31ης Ιανουαρίου 2020, παρέβη τους κανόνες περί του βάρους αποδείξεως καθώς και το άρθρο 91, παράγραφος 3, του Κανονισμού Υπηρεσιακής Καταστάσεως των υπαλλήλων και παραμόρφωσε τα πραγματικά περιστατικά και τα αποδεικτικά στοιχεία.
      Με τον δεύτερο λόγο αναιρέσεως, ο αναιρεσείων προβάλλει ότι το Γενικό Δικαστήριο δεν αιτιολόγησε επαρκώς την αναιρεσιβαλλόμενη διάταξη.
      Με τον τρίτο λόγο αναιρέσεως, ο αναιρεσείων υποστηρίζει ότι το Γενικό Δικαστήριο υπέπεσε σε σοβαρή παραβίαση της αρχής της ασφάλειας δικαίου όσον αφορά τον καθορισμό της ημερομηνίας κοινοποιήσεως της προσβαλλομένης πράξεως.
      Με τον τέταρτο και τελευταίο λόγο αναιρέσεως, ο αναιρεσείων φρονεί ότι το Γενικό Δικαστήριο παραβίασε την αρχή της ίσης μεταχειρίσεως των υπαλλήλων όσον αφορά τον καθορισμό της ημερομηνίας κοινοποιήσεως των πράξεων που απευθύνονται σε αυτούς και ως προς τις οποίες πρέπει να δοθεί δικαστική συνέχεια.